CELEX: 32014R0930
Language: sl
Date: 2014-08-28 00:00:00
Title: Izvedbena uredba Komisije (EU) št. 930/2014 z dne 28. avgusta 2014 o dvestoosemnajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida

29.8.2014   
            
            
               SL
            
            
               Uradni list Evropske unije
            
            
               L 258/4
            
         IZVEDBENA UREDBA KOMISIJE (EU) št. 930/2014
   z dne 28. avgusta 2014
   o dvestoosemnajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z mrežo Al-Kaida (1), in zlasti člena 7(1)(a) in člena 7a(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 20. avgusta 2014 sklenil dodati eno fizično osebo na seznam oseb, skupin in subjektov, za katere velja zamrznitev sredstev in gospodarskih virov.
            
         
               (3)
            
            
               Prilogo I k Uredbi (ES) št. 881/2002 bi bilo zato treba ustrezno posodobiti.
            
         
               (4)
            
            
               Da se zagotovi učinkovitost ukrepov iz te uredbe, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. avgusta 2014
      
         
            Za Komisijo
         
         
            V imenu predsednika
         
         
            Vodja Službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      V Prilogi I k Uredbi (ES) št. 881/2002 sepod naslov „Fizične osebe“ doda naslednji vnos:
      
         „Qari Rahmat (tudi Kari Rahmat). Datum rojstva: (a) 1981; (b) 1982. Kraj rojstva: Shadal (različica Shadaal) Bazaar, okrožje Achin, provinca Nangarhar, Afganistan. Naslov: (a) Kamkai Village, okrožje Achin, provinca Nangarhar, Afganistan; (b) provinca Nangarhar, Afganistan. Datum določitve iz člena 2a(4)(b): 20.8.2014.“